Krill

Krill (Euphausiacea) er en gruppe rekelignende virvelløse dyr, og er en viktig art zooplankton.
I henholdsvis Nord-Atlanteren og Stillehavet er Meganyctiphanes norvegica og Euphausia pacifica viktige krillarter.Antarktisk krill er en nøkkelart i det antarktiske økosystem i Sørishavet. 
Krill er en viktig matressurs for bardehvaler, djevelrokker, hvalhaier, seler og noen få sjøfugl-arter som eter nesten utelukkende krill.
Krill finnes i alle hav i verden. De er en viktig art nær bunnen av næringskjeden, fordi de eter plante- og dyreplankton, og omdanner dette til en form som passer for mange større dyr, og utgjør sådan en betydelig mengde biomasse til disposisjon for predatorer. De fleste artene holder seg på dypt vann om dagen, og stiger opp nærmere overflaten om natten.
Kommersiell krill-fiske er utbredt i områdene rundt Japan og i Sørishavet. Mesteparten brukes i landbruk og akvariefôr, som åte innen sportsfiske, eller i farmasiindustrien. I Japan og Russland brukes krill også som menneskemat, og er kjent som okiami (オキアミ) i Japan.
Med dagens kvoter er krillfisket meget bærekraftig. Antarktisk krill og ressursenen i Sørishavet forvaltes og reguleres av "Convention for the Conservation of Antarctic Marine Living Resources" (CCAMLR). For å forhindre overfiske og dermed at næringsgrunnlaget for arter som pingvin og sel blir redusert, benyttes føre var prinsippet i forvaltningen av denne viktige ressursen. Vitenskapskomiteen tilknyttet CCAMLR anslår at biomassen av Antarktisk krill i Sørishavet er mellom 400-500 millioner tonn. 


== Taksonomisk plassering ==
Taksonomien til storkreps er komplisert og flere av gruppen er utdødd. Det er generelt omstridt å fin-inndele organismer taksonomisk. En vanlig oppdelning anerkjenner storkreps som en av seks ulike klasser av krepsdyr, og storkreps er den mest artsrike gruppen. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life, men stort sett WoRMS-databasen.. Utdødde grupper er markert med †.

Rekke: krepsdyr (Crustacea) - 67.000 arter
KLASSE storkreps (Malacostraca) - +30.000 arter Latreille, 1802
Underklasse «ekte storkreps» Eumalacostraca - +22.000 arter Grobben, 1892
Usikker overorden Eucarida Calman, 1904
Orden Amphionidacea - 1 art . I. Williamson, 1973
Orden tifotkrepser (Decapoda) - 2.700 slekter, 15.000 arter Latreille, 1802
Orden krill (Euphausiacea) - 2 familier, 11 slekter, 86 arter Dana, 1852
Incertae sedis
Familie Bentheuphausiidae  Colosi, 1917
Slekt Bentheuphausia G.O. Sars, 1885
Familie Euphausiidae  Dana, 1852
Slekt Boreophausia
Slekt Cyrtopia
Slekt Euphausia  Dana, 1850
Slekt Meganyctiphanes  Holt & Tattersall, 1905
Slekt Nematobrachion  Calman, 1905
Slekt Nematodactylus
Slekt Nematoscelis  G.O. Sars, 1883
Slekt Nyctiphanes  Sars, 1883
Slekt Parathysanopoda
Slekt Pseudeuphausia  Hansen, 1910
Slekt Rhoda
Slekt Stylocheiron  G.O. Sars, 1883
Slekt Tessarabrachion  Hansen, 1911
Slekt Thysanoessa  Brandt, 1851
Slekt Thysanopoda  Milne-Edwards, 1830


== Referanser ==


== Eksterne lenker ==
(en) krill – oversikt og omtale av artene i WORMS-databasen 
(en) krill i Encyclopedia of Life 
(en) krill i Global Biodiversity Information Facility 
(no) krill hos Artsdatabanken 
(sv) krill hos Dyntaxa 
(en) krill hos Fossilworks 
(en) krill hos ITIS 
(en) krill hos NCBI 
(en) Kategori:Euphausiacea – bilder, video eller lyd på Wikimedia Commons 
(en) Krill – galleri av bilder, video eller lyd på Wikimedia Commons 
Euphausiacea – detaljert informasjon på Wikispecies